Piacenza

Piacenza Italiako iparraldeko hiri bat da, eta izen bereko probintziako hiriburua da. Emilia-Romagna eskualdean dago, Po ibaiaren hegoaldean dago, Milan hiritik hego-ekialdera.

Historia 

Erromatarrek sortu zuten Piacenzako kolonia K.a. 218. urtean. Erromaren mendeko hiri bihurtu zen K.a. 90. urtean. Frederiko Bizargorriaren esku egon zen XII. mendean, eta Lonbardiako ligaren kide izan zen ondoren.

Ekonomia 
Nekazaritza-eremu oparoa da. Industria (ardogintza, industria kimikoa, zurgintza) eta nekazaritza (laboreak, mahastiak) dira ekonomia-jarduera nagusiak.

Monumentuak 
Aipagarriak dira XII-XIII. mendeetako katedral erromaniko-lombardiarra, San Antoniko katedrala (XII-XIII-XIV. m.), San Sabino eliza berritua (XII. m.), Santa Maria di Campagna eliza (XVI. m.), Sixto santuarena (XVI. m.), XIII. mendeko Comunale jauregia eta Margarita Austriakoak eraikiarazi zuen Farnese jauregi ikusgarria, amaitu gabea. Unibertsitatea du.

Ikus, gainera 
 Via Francigena

Erreferentziak

Kanpo estekak 
  Piacenza hiriko webgune ofiziala

Italiako hiriak
Piacenzako probintziako udalerriak